**GRUNDEJERFORENINGEN LUNDEMOSEGÅRD**

**Referat fra Grundejerforeningens generalforsamling 27.05.2021 på Mosedeskolen.**

**Til stede var 16 deltagere fra 12 medlemmer.**

Formanden Jan Toudal bød velkommen.

Herefter overgik vi til dagsordenen i henhold til vedtægterne for foreningen.

# 1. Valg af dirigent

Bestyrelsen foreslog advokat Pia Nielsen, der blev valgt.

Dirigenten kunne konstatere, at indkaldelsen var udsendt rettidigt og iht. vedtægterne under hensyntagen til Corona situationen.

Formanden Jan Toudal præsenterede den nuværende bestyrelse.

# 2. Beretning for 2020 ved formand Jan Toudal

Beretningen blev gennemgået.

Vi har afholdt 5 bestyrelsesmøder i 2020.

# Grønne områder

Vi samarbejder med Claus’s Haveservice om vedligeholdelse af de grønne områder.

Vi følger løbende op på opgaver, som han eller hans folk udfører.

Kontakt bestyrelsen, hvis I mener, der er noget der måtte mangle at blive udført.

Vi vil også opfordre medlemmerne til en indsats med beskæring af bede og rabatter – især de bede, der er mellem stistykkerne og vejene.

# Vintervedligeholdelse

Vi har indgået aftale med Park & Vej om snerydning og saltning af vores stistykker på Lundestien og Kildestien.

Vintervedligeholdelsen skal opfylde offentlige regler om dette, så den totale udgift er afhængig af vintervejret.

Total udgift 2020 kr.9.188

# Forsikring

Vi har en erhvervsforsikring og en bestyrelsesansvarsforsikring hos Topdanmark.

## Greve spildevand klimatilpasning af regnvandssystem

Klar forsyning/Greve kommune oplyste på borgermødet 14.01.2019 at de arbejder på en klimatilpasning omkring vores område, hvor vores arealer ved 8 tallet forventes at indgå i et regnvandsbassin.

Der blev fremlagt nogle forslag til regnvandsbassin som blev debatteret.

Den 25.3.2019 blev vi inviteret til møde med Klar forsyning omkring hvordan vi forholdt os til deres plan for 8 tallet, der forventes påbegyndt i 2020.

Vi har meddelt dem, at vi er interesseret i at afstå de 3 matrikler, som de har brug for. Dog skal der fortsat være buske osv. langs Lundestien og så vidt muligt skal træer bevares.

De ville vende tilbage med et forslag til deres erhvervelse af arealet.

Vi fik vores advokat til at hjælpe os med at gennemgå deres forslag til købsaftale og når vi har et endeligt konkret forslag, så vil der blive indkaldt til en ekstraordinær generalforsamling, hvor der skal tages stilling til forslaget.

Der er afholdt møde den 17.09.2020 med repræsentanter fra kommunen, Klar forsyning, bestyrelsen og vores advokat.

Senest er vores advokat blevet kontaktet af Klar Forsynings advokat.

I forbindelse med Klar Forsynings projekt har de været i gang med at nedlægge rør på stien langs Storeholm – lige numre.

I den forbindelse kontaktede vi entreprenøren og Klar Forsyning og bad dem om at flytte afspærringer langs stien og stoppe med at køre på vores stistykker. Vi vil ikke have entreprenør trafik på Storeholm og vores små stier.

**Foreningens hjemmeside**.

Tom Hansen, Lundemosen 73 er behjælpelig omkring foreningens hjemmeside. Tak for det.

Der var ingen spørgsmål eller kommentarer til beretningen, som herefter blev godkendt.

1. **Forelæggelse af det reviderede regnskab til godkendelse.**

Formanden gennemgik regnskabet.

Regnskabet blev herefter godkendt

1. **Bestyrelsens forslag til budget 2022 samt fastsættelse af kontingent for 2022.**

Budgettet og forslaget til kontingent blev gennemgået af formand Jan Toudal.

Der var spørgsmål om årsag til faldende budget for vedligehold af de grønne områder i forhold til seneste regnskab. Formanden forklarede, at det ikke er det totale budget/kontrakt, der er omfattet af den faste kontrakt med Claus’s Haveservice. En del af udgifterne kommer fra ekstra arbejder.

Budgettet blev herefter godkendt.

1. **Forslag fra medlemmerne**

Der var ikke modtaget forslag fra medlemmerne.

# 6. Valg af medlemmer til bestyrelsen

Formand Jan Toudal og Preben Hjorth Rasmussen var på valg.

Jan Toudal genopstillede og blev genvalgt. Preben Hjorth Rasmussen ønskede ikke genvalg.

Ingen af de fremmødte ønskede at indgå i bestyrelsen.

Som nyt medlem af bestyrelsen valgtes Claus Pejtersen, Storeholm 54, der desværre ikke kunne deltage i generalforsamlingen.

Efterfølgende har Claus meddelt, at han ikke kan påtage sig at indgå i bestyrelsen.

**7. Valg af suppleanter til bestyrelsen**

Tom Hansen, Lundemosen 73 og Søren Jensen, Lundemosen 81 blev valgt som bestyrelses suppleanter.

# 8. Valg af revisorer og revisorsuppleant

Steen Elm, Lundemosen 39 og Leif Husum, Storeholm 15 blev valgt som revisorer. Preben Hjorth Rasmussen, Lundemosen 77 blev valgt som revisor suppleant.

# 9. Eventuelt

Der var kommentarer til:

* Biodiversitet, hvor det blev foreslået at så sommerblomster på grønne områder etc.
* Påtaleretten for manglende levende hegn ud mod veje og stier. Det er kommunen, der har påtaleretten.
* Grene ud over fortov på Lundemosens stamvej, hvor den krydser Kildestien og et næsten udgået træ i midten af grønt område ved Lundemoen 81 - 93. Bestyrelsen vil informere gartneren om det.

Formanden takkede for i dag.

Referat ved bestyrelsen.